BASES PARA OS PREMIOS DO ENTROIDO 2019
ADMINISTRACIÓN LOCAL — Municipal — Bueu (Outros documentos, notificacións e informacións públicas, 17/01/2019)

Regulación dos premios con motivo do entroido do ano 2019. Destínase un crédito máximo de 6.000,00 € que se imputará á aplicación 2019 / 0 / 334 / 48100 / 01 do orzamento de gastos do ano 2019, para os premios aos/ás participantes nos actos programados con motivo do Entroido. Estes 6.000,00 € distribuiranse segundo os seguintes criterios: O Xurado poderá deixar os premios desertos. Sobre as contías destes premios procederase a aplicar os tributos que correspondan. No caso de que sumadas todas as cantidades propostas como subvencións excedan a consignación total, modificaríanse os importes aplicando reducións proporcionais a cada unha delas. Cun mesmo CIF/NIF non poderán recibir máis dun premio por categoría nin máis dunha subvención por participación. Serán susceptibles de obter os premios regulados nestas bases as agrupacións de persoas físicas ou xurídicas, públicas ou privadas e sen ánimo de lucro, comunidades de bens ou calquera tipo de unidade económica ou patrimonio separado, que, aínda que careza de personalidade xurídica, poida levar a cabo as actividades ou proxectos ou se atopen na situación que motiva a concesión da presente subvención. a) Comparsa: definida como a agrupación musical de máscaras nun número superior a 6 persoas. b) Agrupación: definida como grupo de máscaras nun número superior a 3 persoas. c) Parella: a agrupación de dúas máscaras. d) Individual. e) Agrupación para o Enterriño da sardiña: definida como grupo de máscaras nun número superior a 3 persoas e constituído na súa maior parte por rapazada. As comparsas deberán gardar unha unidade temática tanto no seu vestiario coma na súa actuación. Ademais deberán participar nos actos programados polo Concello ao longo do entroido. As agrupacións deberán gardar unha unidade temática tanto no seu vestiario coma na súa actuación. Poderase excluír como beneficiario das axudas reguladas nestas bases a todos aqueles/as que non acrediten as condicións mínimas esixidas. As carrozas deberán ter unha altura máxima de 4,50 metros e un ancho máximo de 4,00 metros. O número máximo de comparsas que participarán no desfile e que poderán recibir os premios virá determinado polo número de participantes no desfile e pola dispoñibilidade do espazo existente para este, e elixiranse por rigorosa orde de solicitude de inscrición no rexistro xeral.5.1.—Para participar nos actos programados para o entroido é condición imprescindible solicitar a inscrición no rexistro xeral de entrada do Concello (conforme modelo anexo), rúa Eduardo Vincenti, 8 ou a través da sede electrónica do Concello de Bueu. Para a participación nos premios do desfile do Enterro do Paxaro é imprescindible recoller a credencial na Oficina de Turismo de Bueu (rúa Eduardo Vincenti, 2) dende as 15.30 ata as 16.30 horas do 10 de marzo de 2019. O prazo de presentación será ata o xoves 28 de febreiro de 2019. En ningún caso se admitiran solicitudes presentadas fóra de prazo. O día da celebración dos respectivos desfiles o xurado concederá os premios aos/ás participantes levantando acta do resultado.5.2.—Para o caso dos premios restantes, o xurado requirirá ao premiado/a a súa identificación, recolléndoa o/a secretario/a do xurado. No caso de que o premiado sexa un/unha menor, identificarase ao seu representante legal. Os xurados dos dous desfiles estarán formados por representantes políticos e de asociacións da vila e actuando como Secretario/a un/unha concelleiro/a do Concello de Bueu. O procedemento de instrución e resolución levarase a cabo no Departamento de Cultura, nos termos que se regulan nos artigos 23 a 27 da Lei Xeral de Subvencións. O xurado valorará aos participantes segundo os criterios de colorido, impacto visual e orixinalidade e coreografía. Para poder optar aos premios de agrupacións de Bueu é imprescindible que as agrupacións se inscriban e acompañen o entroido no desfile que comezará o mércores 06 de marzo ás 17.00 horas. Para poder optar aos premios de Comparsa de Bueu, é imprescindible que as comparsas se inscriban e acompañen o entroido nos actos programados dende o día 2 de marzo e que comezará coa sesión vermú das comparsas ás 13:00 horas na carpa habilitada polo Concello para a celebración dos actos do entroido. E que rematarán o domingo 10 de marzo coa actuación final das comparsas inscritas despois da entrega dos premios. Para poder optar aos premios de agrupacións, parellas e individual é imprescindible que estas se inscriban e acompañen o entroido no desfile do Enterro do Paxaro o domingo 10 de marzo de 2019, que comezará coa concentracións dos/das participantes ás 16.30 na oficina de Turismo de Bueu na rúa Eduardo Vincenti número 2. A credencial recollerase no mesmo punto dende as 15.30 horas e ata as 16.30. Se as condicións climatolóxicas non permiten a organización dos desfiles, a entidade organizadora reserva os seguintes supostos: A decisión estará tomada por unha comisión de entroido composta por un/unha representante do Concello e representantes de colectivos que participan no Entroido de Bueu e asistiron ás reunións de dita comisión. As bases publicaranse no Taboleiro de anuncios da Sede Electrónica do Concello de Bueu, no BOP a efectos da publicación da convocatoria na Base de Datos do Sistema Nacional de Publicidad de Subvenciones, e na páxina web do Concello de Bueu. Segundo o establecido nos artigos 112 a 120 e 123 e 124 da Lei 39/2015 de 1 de outubro, do Procedemento Administrativo Común das Administracións Públicas.